### Resume

Teknik & Miljø indstiller, at beslutningskompetencen i forbindelse med behandling af myndighedsopgaver på beredskabsområdet efter beredskabsloven, samt behandling af kommunens myndighedsopgaver efter byggeloven, skorstensfejerbekendtgørelsen, lov om beskyttelsesrum, bekendtgørelse om brandværnsforanstaltninger for skorstene og ildsteder, fyrværkeriloven og lov om beskyttelse af havmiljøet delegeres fra Kommunalbestyrelsen til Beredskabet.

Myndighedsopgaver blev tidligere varetaget af det fælleskommunale beredskab i Trekantområdets Brandvæsen. Tilbageførsel af opgaverne til Beredskabet skyldes [adresse] udtræden af Trekantområdets Brandvæsen og svarer til den ordning, der var, da beredskabet tidligere blev varetaget af Vejle Kommune.

### Sagsfremstilling

Vejle Kommune delegerede beslutningskompetencen i myndighedsopgaver på beredskabsområdet efter beredskabsloven, samt myndighedsopgaver efter byggeloven, skorstensfejerbekendtgørelsen, lov om beskyttelsesrum, bekendtgørelse om brandværnsforanstaltninger for skorstene og ildsteder, fyrværkeriloven og lov om beskyttelse af havmiljøet til det fælleskommunale fælleskab i Trekantområdets Brandvæsen. Formålet med denne delegation var at lette behandlingen i sager, hvor reglerne klart anviser indholdet af afgørelsen, samt at gøre den administrative proces så strømlinet, som muligt, og at give en kortere sagsbehandlingstid inden for lovgivningens rammer.

Da Vejle Kommune udtrådte af Trekantområdets Brandvæsen med virkning fra 1. januar 2022, blev ansvaret for de opgaver, Trekantområdets Brandvæsen havde varetaget inden for [adresse] geografiske område, flyttet tilbage til [adresse].

I medfør af den gældende lovgivning ligger kompetencen til at træffe beslutninger hos kommunalbestyrelsen. Denne kompetence kan kommunalbestyrelsen delegere til kommunale udvalg eller administrationen. På samme vis kan delegationen til enhver tid tilbagekaldes af byrådet eller det udvalg, som har vedtaget delegationen.

Sager, der vurderes at have særlig politisk interesse eller større rækkevidde/omfang, bør altid forelægges for udvalget.

1. Opgaver i henhold til beredskabslovens §§ 33- 36:

Det kommunale redningsberedskabs opgave er at forebygge, begrænse og afhjælpe skader på personer, ejendom og miljøet ved ulykker og katastrofer, herunder terror- og krigshandlinger, eller overhængende fare herfor, jf. beredskabsloven (LBK nr. 314 af 03.04.2017 om beredskab).

Beredskabslovens §§ 33- 36 omhandler bl.a. kommunalbestyrelsens kompetence i at foretage brandsyn, at træffe foranstaltninger for så vidt angår de særligt brandfarlige virksomheder eller de konkrete driftsmæssige foranstaltninger til at forebygge eller formindske brandfaren og til at sikre forsvarlige rednings- og slukningsmuligheder i tilfælde af brand.

Da den reelle kompetence inden for dette område ligger hos myndighedsafdelingen i beredskabet i [adresse] anbefales, at kompetencen til at forvalte opgaver i henhold til beredskabslovens §§ 33-36 og de administrative forskrifter, der er fastsat i medfør heraf, delegeres til administrationen (Beredskabet) i [adresse].

2. Opgaver i henhold til byggelovens § 16c, stk. 6 og stk. 8:

Kommunalbestyrelsen er bygningsmyndighed og påser, at påbud efter loven eller regler, fastsat i medfør heraf, efterkommes, og at vilkår fastsat i tilladelser eller dispensationer, som er meddelt af kommunalbestyrelsen, overholdes, jf. byggelovens § 16c (LBK nr. 1178 af 23.09.2016 Byggeloven).

For at kunne agere hurtigt i kritiske situationer, hvor kommunalbestyrelsen ikke kan træffe afgørelse om det brandsikkerhedsmæssige forhold inden for rimelig tid, samt at lette sagsbehandlingen af hensyn til både borgere, virksomheder, de politiske udvalg og byrådet anbefaler forvaltningen, at kompetencen til at træffe beslutninger i henhold til byggelovens § 16 c, stk. 6 og stk. 8 delegeres til administrationen (Beredskabet) i [adresse].

3. Opgaver i henhold til skorstensfejerbekendtgørelsen:

Såfremt skorstensfejeren under sit arbejde bliver opmærksom på ulovlige forhold, mangler i skorstene og ildsteder eller brand i aftrækssystemer m.v., skal kommunalbestyrelsen underrettes, jf. skorstensfejerbekendtgørelsen §§ 18-19 (Bekendtgørelse nr. 541 af 22.05.2017 om brandværnsforanstaltninger for aftrækssystemer og fyringsanlæg).

For at lette sagsbehandlingen i denne type sager anbefaler forvaltningen, at kompetencen til at træffe beslutninger ift. brandværnsforanstaltninger for skorstene og ildsteder i henhold til skorstensfejerbekendtgørelsens kapitel 4 om brandpræventivt tilsyn m.m., delegeres til administrationen (Beredskabet) i [adresse].

4. Opgaver i henhold til beskyttelsesrumsloven:

Kommunalbestyrelsen har ansvaret for den samlede administration af såvel nye som eksisterende offentlige beskyttelsesrum. Det fremgår af § 1 i lov om beskyttelsesrum (LBK nr. 732 af 20. august 2003 om beskyttelsesrum), at kommunalbestyrelsen varetager opførelse, vedligeholdelse, drift og klargøring af offentlige beskyttelsesrum.

Området er omfattet Regulativet for offentlige beskyttelsesrum og sikringsrum m.m., som er godkendt af Vejle Byråd den 12. september 2007.

For at lette sagsbehandlingen i denne type sager og af hensyn til både borgere, virksomheder, de politiske udvalg og byrådet anbefales, at kompetencen til at træffe beslutninger i sager, der er omfattet af beskyttelsesrumsloven m.v., samt beslutninger om nedlæggelse af sikrings- og beskyttelsesrum og betondækningsgrav, der er omfattet af Regulativet for offentlige beskyttelsesrum og sikringsrum m.m., delegeres til administrationen (Beredskabet) i [adresse].

5. Opgaver i henhold til fyrværkeriloven:

Ifølge Fyrværkerilovens (LBK nr. 2 af 03.01.2019 om fyrværkeri og andre pyrotekniske artikler) § 2 må man ikke opbevare, overdrage, erhverve eller anvende fyrværkeri og andre pyrotekniske artikler uden kommunalbestyrelsens tilladelse. Kommunalbestyrelsen skal efter loven godkende placering, indretning og brug af virksomhed og steder, hvor fyrværkeri opbevares, anvendes eller fremstilles.

Da den reelle kompetence inden for dette område i forvejen ligger hos beredskabet i [adresse] og for at lette sagsbehandlingen i denne type sager anbefales, at kompetencen til at træffe beslutninger i sager, der er omfattet af fyrværkeriloven, delegeres til administrationen (Beredskabet) i [adresse].

6. Opgaver i henhold til havmiljøloven:

Ifølge havmiljølovens § 34 (LBK nr. 1165 af 25.11.2019 om beskyttelse af havmiljøet) forestår redningsberedskabet i samarbejde med andre myndigheder bekæmpelse af olie- og kemikalieforurening af havet og de kystnære dele af søterritoriet.

Da området omhandler beredskabsplanlægning samt redningsberedskabets operative forhold, anbefales, at kompetencen til at træffe beslutninger i sager, omfattet af havmiljølovens § 35, delegeres til administrationen (Beredskabet) i [adresse].

### Sagens videre forløb

Sagen skal behandles af Økonomiudvalget og byrådet.

Beredskabskommissionen orienteres.

### Klima og resiliensvurdering

Ingen bemærkninger.

### Historik

Teknik- og Miljødirektøren indstiller, 29. marts 2022, pkt. 83:

at udvalget anbefaler overfor byrådet, at kommunalbestyrelsens kompetence i forbindelse med behandling af administrative sager (jf. sagsfremstillingen) i henhold til beredskabsloven, byggeloven, skorstensfejerbekendtgørelsen, beskyttelsesrumsloven, fyrværkeriloven og lov om beskyttelse af havmiljøet delegeres til [adresse] i henhold til vedlagte bilag.

Beslutning fra Teknisk Udvalg, 29. marts 2022, pkt. 83:

Anbefalet.

Beslutning fra Økonomiudvalget, 19. april 2022, pkt. 79:

Anbefales.

### Beslutning

Godkendt.